Document ID: 32004R1485

KOMISIJOS REGLAMENTAS (EB) Nr. 1485/2004
2004 m. rugpjūčio 20 d.
papildantis Reglamento (EB) Nr. 2400/96 priedą, susijusį su tam tikrų pavadinimų įrašymu į „Saugomų kilmės vietos nuorodų ir saugomų geografinių nuorodų registrą“ (Pimiento Riojano)
EUROPOS BENDRIJŲ KOMISIJA
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Komisijos reglamentą (EEB) Nr. 2081/92 (1) susijusį su žemės ūkio ir maisto, geografinių nuorodų ir kilmės vietos nuorodų apsauga ir ypač į jo 6 straipsnio 3 ir 4 dalį,
kadangi:
(1)
Pagal Reglamento (EEB) Nr. 2081/92 penktąjį straipsnį Ispanija perdavė Komisijai penkis prašymus įregistruoti nuorodą Pimiento Riojano kaip geografinę nuorodą.
(2)
Pagal minėto reglamento 6 straipsnio 1 dalį buvo nustatyta, kad jis turi visus šio reglamento 4 straipsnyje numatytus elementus.
(3)
Paskelbus šiame reglamente aptariamą pavadinimą Europos Sąjungos oficialiajame leidinyje (2) Komisijai nebuvo perduotas joks prieštaravimo pareiškimas pagal Reglamento (EEB) Nr. 2081/92 septintąjį straipsnį.
(4)
Atitinkamai ši nuoroda verta būti įrašyta į „Saugomų kilmės vietos nuorodų ir saugomų geografinių nuorodų registrą“ ir būti saugoma bendruomeniniame plane kaip saugotina geografinė nuoroda.
(5)
Šio reglamento priedas papildo Komisijos reglamento (EB) Nr. 2400/96 priedą (3),
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2400/96 priedas yra papildomas šio reglamento priede esančia nuoroda ir yra įtraukiamas į „Saugomų kilmės vietos nuorodų ir saugomų geografinių nuorodų registrą“ kaip saugotina geografinė nuoroda (SGN), numatyta Reglamento (EEB) Nr. 2081/92 šeštojo straipsnio 3 dalyje.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 20 d.

Labels: 3
17
18
6